**แนวทางการแก้ไขปัญหาการละเมิดทรัพย์สินทางปัญญาของรัฐบาล**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลกำหนดแนวทางแก้ไขปัญหาการละเมิดทรัพย์สินทางปัญญาและการจดทะเบียนทรัพย์สินทางปัญญาของประเทศ โดยเร่งขับเคลื่อนให้มีความรวดเร็วขึ้นเพื่อให้ทันกับสถานการณ์โลกที่มีความเปลี่ยนแปลง ภายใต้พันธะสัญญาระหว่างประเทศ ซึ่งพลเอก ประยุทธ์ จันทร์โอชา นายกรัฐมนตรี ให้ความสำคัญอย่างยิ่ง เนื่องจากต่างประเทศมีข้อกังวลต่อการละเมิดทรัพย์สินทางปัญญาในท้องตลาดและบนอินเทอร์เน็ตของไทย โดยได้เน้นย้ำถึงแนวทางแก้ไขปัญหา 3 ข้อหลัก คือ การป้องกันด้วยการปลูกจิตสำนึกที่ไม่ใช้ของปลอมและเข้าใจถึงข้อกฎหมายที่บังคับใช้ การปราบปรามที่ต้องบูรณาการทุกภาคส่วน และการเพิ่มจำนวนเจ้าหน้าที่ตรวจสอบสิทธิบัตรให้เพียงพอ ทั้งนี้ การคุ้มครองทรัพย์สินทางปัญญาจะช่วยสร้างการยอมรับของนานาชาติและดึงดูดการลงทุนใหม่ๆ ซึ่งสอดคล้องกับนโยบายของรัฐบาลที่มุ่งส่งเสริมการใช้วิทยาศาสตร์และนวัตกรรมเป็นฐานในการพัฒนาประเทศ

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี